Solar Keymark

Solar Keymark je dobrovoľná certifikačná značka pre solárne tepelné výrobky, ktorá je pre koncového užívateľa dôkazom, že výrobok je v zhode s príslušnými európskymi normami a spĺňa ďalšie požiadavky. Certifikáciu vykonáva nezávislá tretia strana. Značka Solar Keymark sa používa v Európe a je čoraz viac uznávaná na celom svete.

Solar Keymark je CEN/CENELEC  Európska schéma pre označovanie solárnych tepelných výrobkov, určená výhradne pre:
 solárne tepelné kolektory (na základe európskych noriem radu EN 12975),
 priemyselne vyrábané solárne tepelné systémy (na základe európskych noriem radu EN 12976).

Značku Solar Keymark vyvinula Európska federácia pre solárny tepelný priemysel (ESTIF) a CEN  (Európsky výbor pre normalizáciu) v úzkej spolupráci s poprednými európskymi skúšobnými laboratóriami a s podporou Európskej Komisie. Je hlavnou značkou pre solárne tepelné výrobky, ktorá je veľmi rozšírená na európskom trhu i mimo neho.

Rozdiel medzi značkou Solar Keymark a označením CE 
Solar Keymark je značka kvality a označenie CE potvrdzuje, že výrobok spĺňa legislatívne požiadavky podľa konkrétnych európskych smerníc.

Solar Keymark spotrebiteľom 
Značka Solar Keymark bola vytvorená za účelom označovania kvalitných solárnych tepelných výrobkom a zaručuje spotrebiteľom vysokú kvalitu solárneho tepelného výrobku. Všetky predávané výrobky, na ktoré bola vydaná značka Solar Keymark sú identické a majú rovnakú kvalitu ako vyskúšaný výrobok. V mnohých krajinách Európy, vrátane Slovenska, je značka Solar Keymark podmienkou pre získanie štátnych dotácií na solárne tepelné kolektory.

Výhody značky Solar Keymark pre spotrebiteľov 
 výrobky vysokej kvality a výkonu
 garanciu, že predávaný výrobok je identický s vyskúšaným výrobkom
 potvrdenie, že výrobky sú ÚPLNE vyskúšané podľa príslušných noriem
 spôsobilosť pre dotácie
 záruka poskytnutia rozsiahlych informácii o výrobku v jeho dokumentácii

Solar Keymark výrobcom  
Schéma Solar Keymark bola vytvorená na certifikáciu solárnych tepelných výrobkov vysokej kvality na európskej úrovni. Cieľom je obmedziť prekážky obchodu a podporiť používanie vysokokvalitných solárnych tepelných výrobkov nielen na európskom trhu, ale aj mimo neho.

Solar Keymark poskytuje výrobcom 
 jednoduchší postup skúšania
 jedno skúšanie platné pre všetky európske krajiny
 slobodný výber spomedzi akreditovaných skúšobných laboratórií 
 jednoduchšie zavádzanie nových výrobkov v rôznych európskych krajinách 
 zjednodušené postupy pre zámenu komponentov v certifikovaných výrobkoch

8 dôvodov prečo výrobca potrebuje značku Solar Keymark 
 Zníženie nákladov na skúšanie a administratívu
 Certifikovaný výrobok
 Posilnená dôvera zákazníka
 Nové príležitosti na zvýšenie obratu spoločnosti
 Lepší imidž pre spoločnosť
 Stály imidž kvality solárneho tepelného priemyslu
 “Pas” na európske trhy so solárnymi výrobkami
 Prístup k programom pre dotácie vo viacerých krajinách Európy

Certifikácia v systéme Solar Keymark 
Právo na používanie značky Solar Keymark môže udeliť jedine splnomocnený certifikačný orgán potom, ako bol výrobok odskúšaný akreditovaným skúšobným laboratóriom.
Certifikačný orgán je organizácia zodpovedná za udeľovanie certifikátov Solar Keymark a skúšobné laboratórium je organizácia zodpovedná za vykonávanie všetkých skúšok.
Najpodstatnejšie pri certifikácii Solar Keymark je to, že skúšaný výrobok je vzorka, ktorú odoberá nezávislý inšpektor z aktuálnej výroby alebo zo skladu náhodným výberom. Okrem toho, nezávislý inšpektor priamo na mieste skontroluje splnenie požiadaviek na systém a proces manažérstva kvality u výrobcu. Certifikačné orgány splnomocňuje certifikačný výbor CEN  (CCB).

Splnomocnené certifikačné orgány pre Solar Keymark 
 TSÚ Piešťany (Slovensko)
 DIN CERTICO (Nemecko) 
 ICIM (Taliansko) 
 Kiwa Gastec Certification (Holandsko)
 ELOT (Grécko) 
 SP (Švédsko)
 CERTIF (Portugalsko)
 AENOR (Španielsko)

Skúšobné laboratóriá 
24 akreditovaných skúšobných laboratórií pre solárne tepelné výrobky:
ANTL (Austrália)
ASiC Austria Solar (Rakúsko)
CENER (Španielsko)
Demokritos (Grécko)
ENEA (Taliansko)
Eurofins - Modulo Uno S.p.A. (Taliansko) 
Fraunhofer ISE (Nemecko)
INTA (Španielsko)
Intertek Guangzhou (Čína) 
ISFH (Nemecko)
ISTITUTO GIORDANO S.p.A. (Taliansko) 
ITC (Španielsko)
ITW/TZS (Nemecko)
IZES (Nemecko)
KIWA (Holandsko)
LNEG (Portugalsko)
Pa.L.Mer.(Taliansko) 
SP (Švédsko)
SPF (Švajčiarsko)
TSÚ Piešťany (Slovensko)
TÜV Rheinland (Nemecko)
TÜV Rheinland - PTL (USA) 
TÜV Rheinland - Shanghai (Čína)

Kľúčové požiadavky pri certifikácii výrobkov v systéme Solar Keymark 
 Počiatočná skúška výrobku sa vykonáva v akreditovanom skúšobnom laboratóriu
 Vzorku výrobku odoberá inšpektor z výroby alebo skladu
 Výrobca musí mať systém vnútropodnikovej kontroly (podobný sérii ISO 9000) – inšpektor tento systém pravidelne kontroluje
 Výrobok sa fyzicky kontroluje každé dva roky

Pravidelné požiadavky v systéme Solar Keymark

Každý rok 
 kontrola výroby,
 kontrola dokumentácie,
 systému manažérstva kvality.

Každé dva roky 
 Fyzická kontrola certifikovaných výrobkov, odobraných inšpektorom z výroby alebo zo skladu.
 Platba ročných poplatkov.
 Oznamovanie zmien na výrobku certifikačnému orgánu.

Postup certifikácie v systéme Solar Keymark 
 Skontrolujte, či Váš solárny tepelný kolektor je navrhnutý v súlade s normou EN 12975( príp. EN 12976) a či sú splnené požiadavky na systém a proces manažérstva kvality
 Kontaktujte certifikačný orgán systému Solar Keymark 
 Na základe vyplnenej žiadosti skúšobné laboratórium vykoná typovú skúšku kolektora podľa EN 12975 ( príp. EN 12976) a inšpekciu miesta výroby zameranú na splnenie požiadaviek na systém a proces manažérstva kvality.
 Po splnení požiadaviek je udelená značka Solar Keymark

Externé odkazy

European Solar Thermal Industry Federation - CEN Keymark Scheme for Solar Thermal Products
Brožúra - Značka kvality pre solárne tepelné výrobky v Európe (PDF 3,81 MB) 
Technical Testing Institute Piešťany - Certification in Solaris KE YMARK
 En.OFweek.com-Solar Products of China Manufacturers 

Slnečná energia
Veda a technika v EÚ